section_heading: Učinci političke korupcije
paragraph_text: Politička korupcija potkopava demokratske procese i načela poštene vlasti tako što zaobilazi zakonom utvrđene političke procedure. Izborna korupcija jedan je od najtežih oblika političke korupcije, zatim je slijedi pravosudna korupcija koja uništava vladavinu prava. Administrativna korupcija rezultira neefektivnim državnim uslugama te može pogodovati određenim građanima koji putem mita dobivaju dozvole, poticaje i sl.